32005D0420
L 143/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 2 юни 2005 година
за изменение на допълнение А към приложение VIII към Акта за присъединяване от 2003 година относно някои предприятия в секторите на млякото, рибата и месото в Латвия
(нотифицирано под номер С(2005) 1609)
(текст от значение за ЕИП)
(2005/420/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Република Чехия, Естония, Кипър, Латвия, Литва, Унгария, Малта, Полша, Словения и Словакия (1), и по-специално приложение VIII, глава 4, раздел Б, подраздел I, точка 1, буква г) от него,
като има предвид, че:
(1)
На Латвия са дадени преходни периоди за някои предприятия, изброени в допълнение А (2) към приложение VIII към Акта за присъединяване от 2003 г. Упоменатото допълнение е изменено с Решения 2004/460/ЕО (3) и 2004/472/ЕО на Комисията (4).
(2)
Латвия е представила декларация, в която се посочва, че някои предприятия в секторите на млякото, рибата и месото са завършили процеса за увеличаване на капацитета и понастоящем са в пълно съответствие със законодателството на Общността. Освен това някои предприятия се преустановили работа.
(3)
В съответствие с горепосоченото е целесъобразно да се измени допълнение А към приложение VIII към Акта за присъединяване от 2003 г. Но за внасяне на повече яснота упоменатото допълнение следва да бъде заменено.
(4)
Постоянният комитет по хранителната верига и здравето на животните е уведомен за мерките, предвидени в настоящото решение,
ПРИЕ НАСТОЯЩОТО РЕШЕНИЕ:
Член 1
Допълнение А към приложение VIII към Акта за присъединяване от 2003 г. се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 2 юни 2005 година.